**30.06.2020 509/68-VI**

**Жергілікті атқарушы органның**

**мемлекеттік-жеке меншік әріптестіктің**

**жергілікті жобаларының іске асырылу**

**барысы туралы есебі**

 Мәслихат сессиясы Нұр-Сұлтан қаласы әкімінің орынбасары
М.Е. Бектұрованың «Жергілікті атқарушы органның мемлекеттік-жеке меншік әріптестіктің жергілікті жобаларының іске асырылу барысы туралы есебі» мәселесі бойынша баяндамасын тыңдап және талқылағаннан кейін жергілікті атқарушы орган мемлекеттік-жеке меншік әріптестіктің жергілікті жобаларының іске асырылуын қамтамасыз ету үшін қажетті шараларды қабылдап жатқандығын атап өтті.

Қазіргі кезде Нұр-Сұлтан қаласында мемлекеттік-жеке меншік әріптестікті дамыту аясында мемлекеттік-жеке меншік әріптестіктің жергілікті жобаларын (бұдан әрі – МЖӘ) іске асыру бойынша 33 жоба жоспарлау мен іске асырудың әртүрлі сатыларында тұр.

2017 жылдан бастап 2020 жылға дейін 12 МЖӘ шарты жасалды. Жасалған шарттар бойынша тартылған инвестициялардың жалпы көлемі
32,7 млрд. теңгені құрайды.

МЖӘ шарттары бойынша мемлекеттің міндеттемелері қабылданды:
«6 балабақшаның құрылысы», «Нұр-Сұлтан қаласында фото-бейнежазба және бейнеталдау үшін аппараттық-бағдарламалық кешен құру және пайдалану», «Астана қаласы әкімдігіне көлік қызметін көрсету» және «Мүмкіндігі шектеулі жандарға арналған Паралимпиадалық жаттығу орталығы мен «Тарлан» мұз аренасын құру және пайдалану».

Кіріс түсетін және бюджеттің ең аз қатысуын қамтамасыз ететін жобаларға басымдық беріледі.

МЖӘ дамытудың Жол картасы аясында МЖӘ жобаларын жоспарлаудың сапасын жақсартуға, соның ішінде халықтың мүдделері мен қажеттіліктерін ескере отырып тауарлардың, жұмыстар мен қызметтердің қолжетімділігін және сапасын жақсартуға, инфрақұрылымды күтіп ұстауға және қызмет көрсетуге, құрылысқа және жаңғыртуға шығындарды оңтайландыру мен жобаны іске асырудан түскен кірістерден шығындарды өтеу тетіктерінің болуы есебінен бюджет қаражатын үнемдеуді қамтамасыз етуге бағытталған шаралар анықталды.

2019 жылы жобалардың бюджеттік тиімділігін арттыру аясында мемлекеттік міндеттемелерсіз 4 МЖӘ шартына қол қойылды, олардың ішінде үш шарт денсаулық сақтау саласында, ал бір шарт білім беру саласында.

Осы жылы экология саласындағы мемлекеттік міндеттемелерді қабылдауды көздемейтін шарт жасалды.

Жоба кейіннен жеке меншік әріптестік үшін қауіпті қалдықтардың жекелеген түрлерін (құрамында сынап бар және медициналық) кешенді қайта өңдеу бойынша қызметтерді көрсету мақсатында халықаралық стандарттарға сәйкес келетін өндірістік нысандарды салуды көздейді. Инвестиция көлемі
2,9 млрд. теңгені құрады.

Қазіргі уақытта білім беру, денсаулық сақтау, спорт, тұрғын
үй-коммуналдық шаруашылық саласындағы МЖӘ жобалары жоспарлаудың әртүрлі сатыларында.

Білім беру нысандары бойынша 12 жоба пысықтау сатысында, олар
2000 орындық 10 жалпы білім беретін мектептің құрылысы, инвесторға міндетті шартпен 5 мектепті сенімгерлік басқаруға беру, бұл өз қаражаты есебінен жаңа мектеп салу, 10 спорт алаңын мектептерге сенімгерлік басқаруға беру.

Биылғы жылы мектептердің аса тығыздалып кетуін азайту және білім беру сапасын арттыру мақсатында МЖӘ және жан басына қаржыландыру тетіктері аясында жаңа үлгі бойынша 10 мектеп салу туралы шарт жасасу жоспарлануда, бұл 40 мың мектеп орнына тапшылықты қысқартуға мүмкіндік береді.

Денсаулық сақтау нысандары бойынша екі жоба әзірлену үстінде және олар бойынша 2020 жылдың соңына дейін шарттарды жасасу жоспарлануда.

Сондай-ақ, спорт саласындағы екі жоба жоспарланған: Нұр-Сұлтан қаласындағы «Қазақстан» спорт сарайын зияткерлік технологияларды қолдана отырып жаңғырту және Нұр-Сұлтан қаласындағы ат спорты кешенін салу және пайдалануға беру.

Жеке меншік бастама аясында тұрғын үй-коммуналдық шаруашылық саласында кәріз люктері қақпақтарын ашатын арнайы датчиктер орнату және қызмет көрсету бойынша бір жоба әзірленуде. Бұл жоба люктерді ұрлау мәселесіне тосқауыл қоюға және тұрғындардың қауіпсіздігін қамтамасыз етуге бағытталған.

Мемлекеттік-жеке меншік әріптестіктің жүзеге асырылып жатқан жобалары өз тиімділігін көрсетіп отырғанын атап өткен жөн.

Осылайша, мысалы, көлік қызметтерін көрсетуге қызмет көрсету туралы шарт елорда әкімдігіне бұрынғы шығындардың 40%-ін үнемдеуге мүмкіндік берді. Егер жобаны іске асыру алдында қала әкімдігінің көлік шығындары жылына шамамен 550 миллион теңгені құраса, жобаны іске асырумен шығындар жылына 320 миллион теңгеге дейін азайды.

Ағымдағы жылдың қыркүйегінде толығымен жеке меншік әріптестік есебінен салынған 360 орындық балабақшаны пайдалануға беру жоспарлануда.

Сонымен бірге, мәслихат сессиясы жергілікті атқарушы органның МЖӘ жергілікті жобаларын іске асыру бойынша қабылдаған шараларына қарамастан, осы саладағы ерекше назар аударуды және жедел шешуді талап ететін бірқатар мәселелерді атап өтті. МЖӘ жобасы бойынша жоспарланған
6 балабақшаның құрылысы толығымен орындалған жоқ, қазіргі уақытта
60 орындық бір ғана балабақша салынды. Қалған 5 балабақша құрылысы әлі басталған да жоқ. Бұл ретте, «Нұр-Сұлтан қаласының Білім басқармасы» ММ жоғарыда аталған МЖӘ жобасы бойынша шарт міндеттемелерін орындамағаны үшін екі жеке меншік әріптестікпен – «Успех Голд» ЖШС және «Терма Клима» ЖШС-мен тиісті шарттарды сот тәртібімен бұзу бойынша жұмыс жүргізуде.

Нысандарды, соның ішінде №29 және №36 көшелері шаршысында салынған жаңа 360 орындық балабақшаны аралау кезінде балабақшаның техникалық бөлмелерінде төбелердің төмендігі, күндізгі сәуленің (күн сәулесінің) түсуін шектейтін кішкентай терезелер, желдеткіштің жоқтығы анықталған, алдағы уақытта көрсетілген техникалық бөлмелерді мектепке дейінгі балалар үшін ойын бөлмелері мен үйірме бөлмелеріне қайта жабдықтау жоспарлануда.

Мемлекеттік-жеке меншік әріптестік аясында жаңа мектептер салу туралы да мәселелер туындайды, өйткені ескі мектептердің орнына жаңа мектептер салынуы ықтимал. Сыйымдылығы жағынан жаңа мектептер бірдей, ескі мектептердің бұзылуы және сол жерде жаңасын салу орындылығы күмән тудырады, ал жаңа мектептерді салу кезінде оқушыларды қайда және қалай оқыту керектігі туралы нақты жоспар жоқ.

Бүгінгі таңда «Ақылы көлік тұрағы орындарын құру және пайдалану» МЖӘ шарты бойынша тараптар арасында шешілмеген даулар бар.

Мәселен, «Астана қаласының ақылы көлік тұрағын құру, пайдалану және басқару туралы» мемлекеттік-жеке меншік әріптестіктің 2018 жылғы 7 қарашадағы № 1 шартына (бұдан әрі – Шарт) сәйкес, Шарт тараптары «Парковочное пространство» ЖШС (бұдан әрі – Жеке меншік әріптес) және «Нұр-Сұлтан қаласының Көлік және жол-көлік инфрақұрылымын дамыту басқармасы» ММ (бұдан әрі – Мемлекеттік серіктес).

Шартты орындау аясында жеке серіктес 5 000 ақылы тұрақ орнын игеру және 3283 ақылы тұрақ орындарын іске қосу бойынша жұмыстар жүргізді. Алайда, Нұр-Сұлтан қаласы әкімдігінің көлік тұрақтарына ақы төлеуге арналған орындарды белгілеу және көлік құралдарының тұрақ уақытын анықтау туралы қаулысының жоқтығына байланысты, Мемлекеттік серіктестің Шартты бұзу қаупі бар. Сонымен қатар, Шартқа 2-қосымшада көрсетілген орындар анықталған, оған сәйкес Жеке меншік әріптес ақылы қызмет көрсетеді және тиісті ақы алынады.

Жеке меншік әріптес МЖӘ жобасын іске асыру үшін 1,2 млрд. теңгеден астам сомаға инвестициялық шығындар тартқанын атап өткен жөн. Бұл мәселенің шешілмеуі сотта істі қарауға, жеке меншік әріптес тартқан инвестициялық шығындардың жергілікті бюджеттен өтелуіне, сондай-ақ кәсіпкерлер үшін мемлекеттік-жеке меншік әріптестік жобаларының тартымдылығына теріс әсер етуі мүмкін.

Қазіргі уақытта Астана қаласы мәслихатының 2017 жылғы 20 шілдедегі № 166/21-VI шешімімен бекітілген Астана қаласының аумағын көріктендіру қағидасында барлық типтегі контейнерлік алаңдарға, оларды күтіп ұстауға және кызмет көрсетуге арналған функционалдық міндеттерді бөлуге арналған нормалар жоқ.

Осы нормалар болмаған кезде барлық түрдегі контейнерлерге қатысты вандализм болуы мүмкін. Тұрғын үй ғимараттарының жанындағы құрамында сынап бар қалдықтарды тастау үшін орнатылған 603 контейнердің 536 бірлік контейнері ғана пайдалануға жарамды, ал 67 контейнер вандализм фактілері салдарынан пайдаланудан шығарылған.

Сонымен қатар, қала тұрғындары мен ұйымдар шығаратын сынап шамдарын қайта өңдеуге шамамен 20 миллион теңге көлемінде қосымша қаржы қажет.

 Нұр-Сұлтан қаласының мәслихаты **ШЕШІМ ҚАБЫЛДАДЫ**:

 1. «Жергілікті атқарушы органның мемлекеттік-жеке меншік әріптестіктің жергілікті жобаларының іске асырылу барысы туралы есебі» баяндамасы назарға алынсын.

 2. Нұр-Сұлтан қаласының әкімдігіне:

 «Ақылы көлік тұрағы кеңістігін құру және пайдалану» мемлекеттік-жеке меншік әріптестіктің жергілікті жобасын іске асырумен байланысты мәселелерді шешу бойынша мәселені қарау;

 «Мемлекеттік-жеке меншік әріптестік шартының «Астананың ақылы көлік тұрағын құру, пайдалану және басқару туралы» 2-қосымшасына сәйкес «Елордада көлік құралдарының көлік тұрағына ақы төлеуге және уақытты бақылауға арналған арнайы сертификатталған құрылғылармен жабдықталған орындарды анықтау туралы» Нұр-Сұлтан қаласы әкімдігінің 2017 жылғы 22 маусымдағы № 108-1325 қаулысына өзгеріс енгізу туралы» Нұр-Сұлтан қаласы әкімдігінің 2018 жылғы 7 қарашадағы № 1 қаулысын қабылдау бойынша 2020 жылғы 1 тамызға дейін түбегейлі шаралар қабылдау;

 «Астана қаласының ақылы көлік тұрағын құру, пайдалану және басқару туралы» 2018 жылғы 7 қарашадағы № 1 мемлекеттік-жеке меншік әріптестік шарты бойынша Жеке меншік серіктес ұсынған атқарылған жұмыстар актілеріне (МЖӘ объектісін құрудың (орнатудың) тиісті кезеңдерін аяқтау туралы актілерге) қол қою бойынша барлық шараларды қабылдау;

 балабақшалар, жаңа мектептер салу кезінде олардың бөлмелерінің санитариялық-эпидемиологиялық талаптарға және мемлекеттік стандарттарға сәйкестігін (күндізгі жарықтың түсуі, төбенің биіктігі, ауа айналымы және т.б.) ескере отырып, жобалау-сметалық құжаттаманы (ЖСҚ) дайындау бойынша мәселелерді пысықтау;

 салынып жатқан 360 орындық жаңа балабақшада балабақшаны пайдалануға беру кезінде техникалық бөлмелерді балалар үшін қолайлы және санитариялық-эпидемиологиялық талаптар мен мемлекеттік стандарттарға сәйкес келетін бөлмелерге қайта жабдықтауды бақылауды қамтамасыз ету;

 ескі мектептердің орнына жаңа мектептер салу орындылығын зерттеу;

 жергілікті бюджетке түсетін ауыртпалықты азайту мақсатында мемлекеттік-жеке меншік әріптестік тетіктерін дамыту бойынша одан әрі жұмысты қамтамасыз ету;

 Астана қаласы мәслихатының 2017 жылғы 20 шілдедегі № 166/21-VI шешімімен бекітілген Астана қаласының аумағын көріктендіру қағидаларына өзгерістер мен толықтырулар енгізудің орындылығына қатысты мәселені
2020 жылғы 1 тамызға дейін қарастырып, барлық типтегі контейнерлік алаңшаларға нақты талаптарды қою, нормаларды белгілеуге қатысты қалалық мәслихатқа ұсынымдар енгізу ұсынылсын.

 3. «Нұр-Сұлтан қаласының Білім басқармасы» ММ:

 «Балабақшалар салу және пайдалану» жобасы бойынша жеке меншік әріптестермен (инвесторлармен) жасалған шарттар бойынша наразылық-талап қою жұмыстарын (өсімпұлдарды, тұрақсыздық төлемдерін өндіріп алу, шартты бұзу бойынша) жүргізу бойынша жұмыстарды күшейту;

 салынып жатқан 360 орындық жаңа балабақшаны пайдалануға беру кезінде техникалық бөлмелерді балалар үшін қолайлы және санитариялық-эпидемиологиялық талаптар мен мемлекеттік стандарттарға сәйкес келетін бөлмелерге қайта жабдықтау бойынша бақылауды қамтамасыз ету ұсынылсын.

 4. «Нұр-Сұлтан қаласының Қоршаған ортаны қорғау және табиғатты пайдалану басқармасы» ММ:

 сынап шамдарын өңдеуге қосымша ақшалай қаражат бөлу қажеттілігіне қатысты Нұр-Сұлтан қаласының бюджеттік комиссиясына тиісті ұсыныстар енгізу ұсынылсын.

 5. Осы шешімнің орындалуын бақылау Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері бойынша тұрақты комиссиясына жүктелсін.

|  |  |
| --- | --- |
| **Нұр-Сұлтан қаласы мәслихаты****сессиясының төрағасы С. Батпенов**  |  |
| **Нұр-Сұлтан қаласы** **мәслихаты хатшысының м.а. М. Шайдаров**  | **М. Шайдаров** |